केवल सांघवी की हैसियत ही घटी अदाणी की संपत्ति में सबसे ज्यादा 120 फीसदी की तेजी आई देश के अरबपतियों के लिए 2017 का साल  बेहद शानदार रहा और अर्थव्यवस्था में मंदी के बावजूद गौतम अदाणी, मुकेश  अंबानी और सुनील मित्तल की संपत्ति में खासी बढ़ोतरी हुई। इस अवधि के दौरान  अदाणी समूह के अध्यक्ष अदाणी की हैसियत में करीब 120 फीसदी का इजाफा हुआ  जो सभी अरबपतियों की संपत्ति में हुई बढ़ोतरी के मुकाबले सबसे अधिक है।  उनके समूह ने 2017 में देश के बिजली ट्रांसमिशन क्षेत्र में संपत्ति खरीदी  लेकिन उन्हें ऑस्ट्रेलिया में अपनी बड़ी कोयला खदान विकास परियोजना के  फंडिंग विकल्पों के लिए संघर्ष करना पड़ा। ये आंकड़े ब्लूमबर्ग बिलियनेयर्स  सूचकांक पर आधारित हैं और इसमें 28 दिसंबर को बंद हुई शेयर कीमतों के आधार  पर आकलन किया गया है। अदाणी समूह की कंपनियों की शेयर कीमतों में अच्छी-खासी बढ़ोतरी देखी गई  मसलन अदाणी ट्रांसमिशन में 294 फीसदी, अदाणी एंटरप्राइजेज में 117 फीसदी और  अदाणी पोट्र्स में 51 फीसदी की बढ़त रही। अदाणी पावर के शेयरों में भी  पिछले साल 36 फीसदी की उछाल देखी गई जो फिलहाल घाटे में चल रही मुंद्रा  बिजली परियोजना की अपनी बहुलांश हिस्सेदारी बेचने के लिए वार्ता कर रही है।  अदाणी की हैसियत बढ़कर 10.2 अरब डॉलर हो गई। संपत्ति में शुद्ध बढ़ोतरी के  लिहाज से मुकेश अंबानी और सुनील मित्तल के बाद अदाणी तीसरे पायदान पर हैं  और उनके नेटवर्थ में 5.66 अरब डॉलर तक की तेजी आई। अदाणी ने 1980 के दशक के दौरान मुंबई में एक हीरा कारोबारी के तौर पर अपनी  शुरुआत की थी और वह देश में कर्ज में फंसी संपत्तियों के लिए सबसे ज्यादा  आक्रामक तरीके से बोली लगाने वाले कारोबारी के तौर पर उभरे। पिछले हफ्ते  उनके समूह ने रिलायंस इन्फ्रास्ट्रक्चर के मुंबई सर्किल की एकीकृत बिजली  वितरण और ट्रांसमिशन संपत्तियां खरीद लीं। करीब 13,251 करोड़ रुपये में इन  संपत्तियों के लिए करार हुआ जिनमें नियामकीय परिसंपत्तियां (ग्राहकों से  रिकवरी वाला बकाया) करीब 1,150 करोड़ रुपये की हैं। 2014 से ही अदाणी ने कर्नाटक के उडुपी में मौजूद लैंकों का बिजली संयंत्र,  ओडिशा में एलऐंडटी और टाटा की बंदरगाह परियोजनाएं अपने खाते में लाने में  कामयाबी पाई। समूह जेपी इन्फ्राटेक की कर्ज में फंसी संपत्तियों को भी  खरीदने की दौड़ में है जो बकाया कर्ज की वजह से दिवाला कार्यवाही से जूझ  रही है।  कई दूसरे अरबपति भी इस साल ज्यादा अमीर हुए हैं। दूरसंचार क्षेत्र  में हलचल मचाने वाली रिलायंस जियो की शुरुआत के साथ ही देश के सबसे अमीर  शख्स मुकेश अंबानी की हैसियत में 77 फीसदी या 17.45 अरब डॉलर का इजाफा हुआ  और इस तरह उन्होंने 40 अरब डॉलर के आंकड़े को पार कर लिया। उनकी प्रमुख  कंपनी रिलायंस इंडस्ट्रीज (आरआईएल) की शेयर कीमतों में फरवरी 2017 के बाद  से सबसे ज्यादा इजाफा हुआ जब कंपनी ने रिलायंस जियो की व्यावसायिक शुरुआत  की घोषणा कर दी। उस वक्त तक बाजार में लोग इस दूरसंचार परियोजना को लेकर  संदेह जता रहे थे जिसमें आरआईएल ने करीब 2,00,000 करोड़ रुपये का निवेश  किया था। न केवल दूरसंचार कारोबार, बल्कि रिलायंस की रिफाइनिंग और  पेट्रोकेमिकल कारोबार ने भी अपने प्रदर्शन से हैरान किया। मिसाल के तौर पर  अंतरराष्ट्रीय तेल बाजार में अनुकूल बदलाव की वजह से रिफाइनिंग मार्जिन ने  इस साल 11 डॉलर प्रति बैरल की रिकॉर्ड ऊंचाई को छू लिया। दिलचस्प बात यह है  कि दूरसंचार क्षेत्र में अंबानी के धुर प्रतिद्वंद्वी सुनील मित्तल भी 74  फीसदी ज्यादा अमीर हुए और उनके नेटवर्थ ने 15.06 अरब डॉलर के स्तर को छू  लिया। मित्तल की कंपनी ने दूरसंचार की इस जंग में जमकर मुकाबला किया जिसकी  शुरुआत जियो की सेवाओं के साथ हुई जिसमें ग्राहकों को कुछ महीने तक मुफ्त  सेवाओं की पेशकश की गई थी। मित्तल का नेटवर्थ भारती एयरटेल की शेयर कीमतों  में बढ़त पर आधारित है जिसमें उनके परिवार की हिस्सेदारी 45.48 फीसदी है।  इन भारतीय अरबपतियों की कंपनियों ने अपने बेहतर प्रदर्शन के बलबूते बड़े  मार्जिन के साथ निफ्टी 50 सूचकांक को पीछे छोड़ दिया। 2017 में नैशनल स्टॉक  एक्सचेंज में भी 29 फीसदी की बढ़त देखी गई। टाटा के साथ कानूनी विवाद में उलझे पलोनजी मिस्त्री परिवार की हैसियत में  भी 23.7 फीसदी की बढ़ोतरी देखी गई जो बढ़कर 17 अरब डॉलर हो गई। मिस्त्री  परिवार की संपत्ति में टाटा संस में 18.5 फीसदी हिस्सेदारी से हासिल  संपत्ति भी शामिल है। पिछले साल टीसीएस के शेयर में 11 फीसदी से ज्यादा की  बढ़ोतरी हुई जब शेयर बाजार में टाइटन और टाटा स्टील के शेयरों में क्रमशः  160 फीसदी और 87 फीसदी की उछाल देखी गई।  लंदन में बसे भारतीय मूल के  उद्योगपति लक्ष्मी मित्तल को भी शेयर बाजार ने सिर आंखों पर बिठाया।  यूरोपीय स्टील उद्योग में पिछले साल आई तेजी से उनकी वैश्विक स्टील कंपनी  आर्सेलर मित्तल भी चमकी और उनकी संपत्ति में 5.3 अरब डॉलर का इजाफा हुआ और  यह 19.7 अरब डॉलर के स्तर पर पहुंच गई। नए साल में मित्तल पर ज्यादा निगाह  होगी क्योंकि वह देश में संकटग्रस्त स्टील संपत्तियों को खरीदने की होड़  में होंगे क्योंकि उन्होंने पहले ही गुजरात में एस्सार स्टील के संयंत्र और  भूषण स्टील की संपत्तियों में दिलचस्पी दिखानी शुरू कर दी है। सन फार्मास्यूटिकल्स के दिलीप सांघवी को छोड़कर इस फेहरिस्त में शामिल 23  अरबपतियों में से किसी की भी संपत्ति में कोई नुकसान नहीं हुआ है। सांघवी  की हैसियत में 0.5 फीसदी की कमी आई है जिसकी वजह से यह है कि सांघवी की  प्रमुख कंपनी सन फार्मा अमेरिकी खाद्य एवं दवा नियामक प्राधिकरण द्वारा  गुणवत्ता पर जताए गए एतराज के मसलों से जूझ रही है। समूह की दूसरी कंपनी सन  फार्मा एडवॉन्स्ड रिसर्च कंपनी (एसपीएआरसी) की शेयर कीमतों में 68 फीसदी  की बढ़ोतरी से सांघवी की मुश्किलें कुछ कम हुईं हैं।
2017 में देश के धनकुबेर हुए और अमीर
Only Sanghvi's group bought assets in the country's power transmission sector in 2017, but he has struggled to match the net worth of all billionaires. Only Sanghvi's group has struggled to invest in the country's power transmission sector. Only Sanghvi's group has struggled to raise assets in the country's power transmission sector. These figures are based on the Reliance Group's net worth and Reliance Group's debt-to-the-billion-dollar negotiations. Reliance Group's net worth has also rebounded this week. Reliance Group's net worth has also struggled to match Reliance Group's and Reliance Group's net worth. Reliance Group's net worth has also rebounded this year. Reliance Group's net worth has also struggled to match Reliance Group's net worth. Reliance Group's net worth has risen to $1.3 billion, and Jio Group's net worth has risen to $1.3 billion, respectively. Reliance Group's net worth has risen to $1.3 billion over the past two years. Reliance Group's net worth has also risen to $1.3 billion over the past two years. Reliance Group's net worth has risen to $1.3 billion. Reliance Group's net worth has also rebounded to $1.3 billion over the past two years. Reliance Group's net worth has also risen to $1.3 billion. Reliance Group's net worth.
Richest and Richest People in the Country in 2017